5. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 11876/Υ.154 της 18 Φεβρ./11 Μαρτ. 1960 (ΦΕΚ Β΄  108) Περί αυξήσεως των υπό του Ταμείου Ασφαλίσεως Προσωπικού Εταιρειών Πετρελαιοειδών καταβαλλομένων συντάξεων. Έχοντες υπ’ όψει: α)Τας διατάξεις του άρθρ. 2 του Νόμ. 19/1944. β)Την από 3.5.55 απόφασιν της Νομισματικής Επιτροπής. γ)πρότασιν του Δ. Σ. του Ταμείου Επικ. Ασφαλίσεως Προσωπικού Εταιρειών Πετρελαιοειδών υποβληθείσαν ημίν δια της υπ’ αριθ. 193/16.2.59 αναφοράς του Ταμείου. δ)Το υπ’ αριθ. 43267/Ε. Π. 783/9.11.59 έγγραφον του Υπουργείου Συντονισμού. ε)Τας κρατούσας οικονομικάς συνθηκάς αποφασίζομεν: Όπως αι υπό του Ταμείου Επικ. Ασφαλίσεως Προσωπικού Εταιρειών Πετρελαιοειδών καταβαλλόμεναι συντάξεις εις τους συνταξιούχους αυτού, των οποίων ο ασφαλιστικός κίνδυνος επηλήθευσε μέχρι 31 Ιουλ. 1957, αυξηθώσιν από 1ης Ιαν. 1960, κατά 7%. Τα μετά την αύξησιν καταβλητέα ποσά δέον όπως μη υπερβαίνωσι ποσοστόν 60% των αποδοχών ας θα ελάμβανον οι συνταξιούχοι αν εξηκολούθουν εργαζόμενοι. Η παρούσα δημοσιευθήτω δια της Εφημερίδος της Κυβερνήσεως. 